Skinwel

Ar skinwel a zo un teknik dezhañ e bal treuzkas, dre orjal pe dre wagennoù skindredanel, skeudennoù fiñv pe arvestoù bev, a-gevret gant ur son peurvuiañ, da vezañ gwelet war ar prim war ur skramm, keñver un ardivink resever a reer skinweler anezhañ.

 Orin ar ger 
skin + gwel evit treuzskrivañ ar galleg radio(télé)vision. Kavet e vez ivez an televizion hag ar bellwelerez. Gerioù nes : skignerezh, skingaser, skingasadenn, skingomz, skinpeul.

 Istor ar gavadenn 
Ret e voe kavout un tu da dreuskas, dre ur red-tredan pe dre ur skin, elfennoù ur skeudenn lerc'h ouzh lerc'h goude bezañ o dezrannet poent ha poent, linenn ha linenn.
En deroù e voe embreget ur wikefre a-benn ergerzhet un teskad marellek a gelloù fototredanek, met kavet e voe un doare efedusoc'h en ur skannañ anezho gant ur feskennig elektronioù.

Ar marelladur a zo bet deskrivet gant George R. Carey (Amerikan) e 1877.
Ar skannañ a zo bet deskrivet gant Constantin Senlecq (Gall) e 1879 en ur "télectroscope" gant ur holldreser (pantograf) a-dreñv d' ur skramm treuzwelus. .
 1884, un ijinour alaman a zisklaer un breou e lec'h m'eo deskrivet un teleskop-tredan (elektrische Teleskop) ennañ ur pladenn toullet hervez tres un droellenn o treiñ evit elfennañ pep a linenn war ur skeudenn deuet eus un werenn-pal.
 1905 Lee de Forest, ur stadunanat, a grou ar gorzenn elektronek
 1907 Boris Rosing, ur Rusian, a ziskouez eo posupl implijout un gorzenn gatodik (krouet araozañ) evit elfennañ ar skeudennoù dre ar gwagennoù elektromagnetek
 1908 Ar Saoz Campbell a ginnig ma vo implijet ur gorzenn gatodik aozet evel ur skramm evit an elfennañ koulz hag an eilañ
 1923 Ar Rusian Wladimir Kosma Zworykin a zeskriv ur skinweler hollelektronek a c'hellfe produiñ skeudennoù fiñvus, met ne vo ket krouet a-raok ur pemzek bloavezh bennak
 1928 John Logie Baird, ur Saoz, a labour war ur skinwel e liv 
 1929 Skingasadennoù kentañ ha skignet ingal e Bro-Saoz
 1930 Skingasadennoù kentañ e Bro-Alamagn (skramm 30 linenn)
 1934 E Bro-C'hall ez eus etre 400 ha 500 skinweler evit an arnodoù. Anvet eo an doare-ober-se ar radiovision
 1935 Skingasadenn gentañ diwar skingaser an Tour Eiffel e Pariz
 1938 Skeudennoù e 445 linenn kaset diwar an Tour Eiffel e Pariz
 1944 Kentañ skingasadennoù e liv e Bro-C'hall
 1948 Skeudennoù e 819 linenn e Pariz evit kantadoù a skinwelerioù-arnod
 1951 E New York ez eus bet diskouezet ur skinwel e liv
 1954 An embregerezh RCA a grog gant produiñ ur skinweler e liv (skramm : 30 cm)
 1956 Kentañ ardivinkoù-enrollañ ar video
 1962 Kaset eo bet d'an neñv al loarell Telstar evit ar skingasadennoù treuzatlantel
 1967 Skingasadennoù kentañ e liv e Bro-C'hall hervez an doare-ober SECAM
 1976 Skeudenrollerioù kentañ a zo bet fardet (enrollañ war gasedoù)
 1977 Arnodoù kentañ an doare-ober Antiope evit ar teletext
 1978 Skeudenrollerien gwerzhet e Bro-C'hall
 1980 Ar reolad MAC (reolad) ijinet ganr ar Saozon evit ar skinwel niverel dre loarelloù
 1989 Degemeret eo ar ment 16/9 evit ar skrammoù
 1993 Kentañ boked skinwel er Stadoù-Unanet
 1996 Kentañ boked skinwel e Bro-C'hall
 2005 Skinwel niverel douarel e Bro-C'hall

 Gwelet ivez 
 Abadenn skinwel
 Deiziataer ijinadennoù Mab-den
 Skinadur goulaouek
 Skinwel brezhonek
 Skinweler

Rummad:Skinwel
Rummad:Ardivinkoù
Rummad:Elektronik
Rummad:Teknikoù da dalvezout
Rummad:Mediaoù